JUMAL KÕNELEB
Tere, rõõm kohtuda!
Kas teadsid, et siis, kui võtsid Jeesuse oma ellu vastu,
andis Jumal sulle meelevalla saada Isa lapseks?
Kui sa aga pole veel Jeesust vastu võtnud,
võid seda täna teha.
Sest kui Jeesus tuleb me südamesse, toimub midagi uut.
Piibel räägib uuest loodust.
Meist saavad Jumala lapsed.
Kas pole imeline?
Me ei ole enam üksi ega isatud,
vaid me kuulume Jumala perekonda.
Me kuulume Jumala perekonda.
Mina ei teadnud seda varem.
Ma ei teadnud seda pikka aega.
Ma ei teadnud, et mul on Looja -
taevane Isa, kes mind valmistas.
Ta kavandas ja armastas mind ning lõi mind oma näo järele.
Jumala sarnaseks.
Mina, täiesti tavaline inimene,
igapäevane Joy,
olen Taevaisa tütar.
Ma olen Jumala tütar,
Tema meistriteos.
Sa oled muide imeline meistriteos.
- Hästi öeldud.
Aga nii see päriselt ongi.
Oled parim.
Ma olen täna lihtsalt kenasti meigitud.
- Sa oled alati kaunis, ka ilma meigita.
Jan oskab meelitada. - Ma mõtlengi sedasi.
Aga on kurb, et paljud ei tea seda.
Paljud elavad ilma Isaga ühenduses olemata.
Nad ei saa lapsena teada,
et neid on loodud ning neil on taevane Isa.
- Olen korduvalt mõelnud,
et kui ma oleksin seda juba lapsena teadnud,
et ma olen Taevaisa armas tütar ja mind armastatakse;
et mul on taevane Isa,
siis mu elu oleks olnud ehk lihtsam.
Ma ei oleks olnud nii üksik ja nii hirmul.
Oleksin võinud tunda, et mind kannavad kindlad käed.
Et mul on Taevaisa, kes mind aitab.
Jeremija 1:5 ütleb Jumal Jeremija kohta sedasi:
Enne kui ma sind emaihus valmistasin,
tundsin ma sind."
- Ta ütleb seda meile ka täna.
Jah. See on nii julgustav sõnum.
See käib ka sinu kohta.
Juba enne, kui Jumal sind emaihus valmistas,
enne kui munarakk sai viljastatud,
enne kui üldse midagi tekkis, juba siis Jumal tundis sind ja mind.
"...ja enne kui sa emaüsast välja tulid, pühitsesin ma sinu:
ma panin su rahvastele prohvetiks.”
Selles on nii palju ja see ei käi ainult Jeremija kohta.
See käib meie kõikide kohta.
Jumal tundis meid juba enne, kui me alguse saime.
Me olime juba Tema südames.
Ta oli juba enne maailma loomist meid kavandanud.
Ta mõtles: "Loome õige Joy ja Jani."
Me olime juba Ta südames olemas.
Ta ütleb veel, et Ta pühitses meid. - Ta eraldas meid iseenese jaoks.
Ma tean kindlalt, et minu pääsemine on üksnes Jumala arm.
See on jälle üks asi, mida ma ei teadnud.
Ma ei teadnud, et on plaan ja et see plaan on ka hea.
Jumal ütles Jeremijale, et Ta pani ta prohvetiks rahvastele.
Seega Tal oli juba plaan Jeremija elu jaoks.
Ta lõi Jeremija teatud mõttega.
Ehk siis hea plaan.
Armastuse plaan,
mis on kavandatud juba enne aegade algust.
Taevariigis, Jumala Kuningriigis valmistatud plaan.
Mina arvasin, et ma olen üksi ja kõik sõltub minust enesest.
- Ma arvasin sama.
Arvasin seetõttu ka, et olen jätkuvalt hukkumisohus.
Ma ei teadnud, et Tema on minuga samas paadis
ja Ta ei muretse üldse.
Kui vaid keegi oleks mulle sellest varem rääkinud.
Mõelda vaid, et ei peagi minema ajas väga palju tagasi,
kui veel kõikides koolides õpetati seda.
Mul on kodus Zacharias Topeliuse vana loodusõpetuse õpik
ehk bioloogia ja maateaduse raamat, mis algab selliste sõnadega:
"Jumal lõi maailma ja Jumal lõi sind.
Jumal on hea ja Jumal on suur."
On tore, et kristlikus koolis ja lasteaias, mida meiegi juhime,
on kõige kaunim asi just see, et räägitakse Jumalast ja loomisest.
Mitte kaunid ruumid, kuigi meil on ka kaunid ruumid.
Kõige kaunim on siiski see, et seal on Jeesus.
Jeesus on seal, keset meie argipäeva.
Ta on kõige selle keskel.
Olgu siis kunstiõpetus või vahetund - Tema on seal kogu aeg.
Seal tunnetab Issanda ligiolu.
Mõelda vaid, et lapsed saavad kasvada sellises keskonnas,
kus on kogu aeg Jeesus.
Lapsed õpivad toetuma Talle väikesest peale.
Nad tunnevad, et Tema on alati nendega.
Tema on seal see rahu, kindlustunne, rõõm ja vabadus.
See on väga tore.
Tore on selle juures seegi, et nii õpib Teda ka tundma.
Siis saad teada, et sul on Isa
ja sa leiad armu ning tee armuni.
Sa leiad tee Tema sülle ja Piibel saab tõelisuseks su jaoks.
Need sõnad Piiblis saavad üheks minu südamega
ja muutuvad tõelisuseks.
Nagu näiteks Efeslastele 2:18:
"Sest tema läbi on meil mõlemal
ühesainsas Vaimus ligipääs Isa juurde.
Järelikult ei ole te nüüd enam võõrad ja majalised,
vaid pühade kaaskodanikud ja Jumala kodakondsed."
Mida rohkem Teda tundma õpime ja Tema Sõna juures viibime,
mida enam selle üle mõtleme ja seda oma eluga võrdleme,
mida enam küsime, mida Issand silmas peab, seda parem.
Kui palume Tal rääkida endaga selle Sõna kaudu,
siis see Sõna on imeline, sest see on elav Sõna.
See hakkab avanema.
Need imelised sõnad võnkuvad mu sügavaima olemuse ja südamega.
Ma nõustun nendega.
Ma pole enam võõras ega majaline.
Ka sina ei ole enam võõras ega majaline,
vaid me oleme pühade kaaskodanikud ja Jumala perekonnaliikmed.
See hakkab muutuma tõelisuseks
ja me sisemusse hakkab tekkima kindlus.
Meie selle-nädalane Piibli kirjakoht oli koolis Jeremija raamatust 9:23:
"Vaid kes kiitleb, kiidelgu sellest, et ta on arukas ja tunneb mind."
1. Johannese 5:12 ütleb: "Kellel on Poeg, sellel on elu."
Kui õpid Issandat tõeliselt tundma, siis leiad ka elu.
Issanda ligiolu on midagi imelist.
Minu palve on, et igaüks meist võiks leida Issanda ligiolu.
Et su palveelu võiks olla tõeline Jumala ligiolu.
Et see ligiolu oleks reaalne nagu Maarja ja Marta loos,
kus Marta askeldas ringi, aga Maarja oli Jeeuse jalge ees.
Õde noomis teda selle eest, sest oli nii palju vaja ära teha.
Aga Jeesus ütles: "Maarja on valinud hea osa
ja seda ei võeta temalt ära."
Me kõik, kes usume Jeesusesse, oleme Isa lapsed
ning Isa tahab saada meiega kontakti.
Isa tahab, et tunneksime Teda ja et me tunneksime Teda tõeliselt.
Ka see on meie Agape Keskuse tähtsaim ülesanne,
et lapsed juurduksid Kristusesse
ja õpiksid tundma Teda ning Tema armastust.
Siis nad on kaitstud,
sest Tema ei hülga ega jäta neid iialgi maha.
Roomlastele 8:16:
"Seesama Vaim tunnistab koos meie vaimuga,
et me oleme Jumala lapsed."
Püha Vaim meie sees tunnistab, et nii see on.
See on tõde.
Südames on sügav teadmine, et see on tõesti tõde.
Ma ei ole lihtsalt juhus, vaid mul on Isa, mu Looja,
kellega ma kuulun kokku.
Galaatlastele 3:26:
"Nüüd te olete kõik usu kaudu Jumala lapsed Kristuses Jeesuses."
Me oleme Jumala lapsed.
See on hästi öeldud, et Vaim tunnistab seda.
Mäletan, kui meie vanim poeg
koges esimest korda Püha Vaimu ligiolu.
Ta rääkis mulle hiljuti, et olles 6- või 7-aastane,
küsisin ma ta käest ühel õhtupalvusel, kas ta tahab täituda Püha Vaimuga.
Ma palvetasin Tema eest
ja ta täitus esimest korda Püha Vaimuga.
Ta ütles, et see ligiolu tuli siis tema ellu
ja on olnud temaga sellest ajast alates.
Kas pole mitte imeline?
Me võime palvetada: "Püha Vaim, täida! Püha Vaim, tule!"
Me näeme, et kui Püha Vaim täidab, siis see toob kaasa ka ligiolu,
Jumala ligiolu tõelisuse meie laste ellu.
1. Johannese 3:2: "Armsad, me oleme nüüd Jumala lapsed."
Nüüd me oleme.
Roomlastele 8:17:
"Kui me oleme aga lapsed,
siis oleme ka pärijad,
nii Jumala pärijad kui Kristuse kaaspärijad;
ning kui me koos temaga kannatame,
siis meid ka koos temaga kirgastatakse."
Siin kirjutatakse, et olles lapsed, oleme ka pärijad.
See on huvitav! Galaatlastele 3:29 kinnitab seda:
"Kui te olete aga Kristuse päralt,
siis te olete järelikult Aabrahami sugu ja pärijad tõotuse järgi."
Galaatlastele 4:7: "Nõnda ei ole sa enam ori, vaid poeg,
aga kui sa oled poeg, siis sa oled ka pärija Jumala kaudu."
Mille pärijad me siis oleme?
Efeslastele 1:11:
"Temas oleme ka meie saanud liisuosa
ettemääratult..."
Ettemääratult, ettekavandatult.
"...kõiges toimivat kavandamist mööda tema tahtmise nõu järgi."
Lapseõigus ja pärandus kuuluvad kokku.
Laps pärib oma isa ja ema vara.
Laps on oma vanemate pärija
ja meie oleme nüüd Jumala lapsed.
Samas oleme ka pärijad Tema kavandatud plaani järgi.
Oleme pärinud palju.
Oleme pärinud igavese elu,
õigsuse ja lapseõiguse.
Üks asi aga, mille tahan täna esile tuua,
leidub Matteuse 25:34.
Jeesus räägib siin viimasest kohtust:
"Siis ütleb kuningas oma paremal käel olijatele:
Tulge siia, minu Isa õnnistatud (ehk meie, Tema lapsed),
pärige kuningriik,
mis teile on valmistatud maailma rajamisest peale!"
Inglisekeelne King James piiblitõlge ütleb samuti: "Inherit the Kingdom"
ehk pärige kuningriik,
mis teile on valmistatud aegade algusest.
See on kuningriik.
Ilmutuseraamat 21:7 ütleb Jeesus: "Võitja pärib selle kõik
ning mina saan temale Jumalaks ja tema saab minule pojaks."
Ilmutuseraamat 21:7 on öeldud, et võitja pärib selle kõik.
Enne seda räägib Jeesus kuningriigist.
Me oleme pärinud Jumala kuningriigi.
- Päris vinge!
Mida see siis tähendab?
Oleme rääkinud paljudes oma saadetes Jumalariigist
ja uurinud, mis see Jumalariik on
ja miks Jeesus ütles, et Jumalariik on nüüd siin
ja see on sisemiselt meie sees.
Ta räägib sellest uuesti ja uuesti ja Paulus kuulutab ka Jumalariigist.
Jeesus läkitas ka jüngrid kuulutama ja õpetama Jumalariigist.
Jeesus kuulutab Kuningriigi evangeeliumit.
Ja siin Ta ütleb, et see kuulub meie pärandisse.
Miski, mille me saame endale, kui meist saavad Jumala lapsed.
Luuka 12:32: "Ära karda, sa pisike karjake,
sest teie Isal on hea meel anda teile kuningriik!"
Sageli mõeldakse, et see kunigriik tuleb kunagi hiljem.
Me pärime selle kunagi hiljem.
Jah, see tähendab ka seda,
et kui Jumal loob uue taeva ja uue maa,
siis me valitseme seal koos Kristusega.
See Jumalariik tuleb.
- Nagu ka igavene elu.
Me pääseme füüsiliselt Teavariiki.
Aga ka juba praegu on olemas üks imeline Jumalariigi reaalsus.
Just nii. Just see on huvitav.
Peetrus ütleb 2. Peetruse 1:3 nii:
"Tema jumalik vägi on meile kinkinud..."
See on kirjutatud minevikuvormis, ehk meile on juba kingitud.
"...kõik, mis on vajalik eluks ja vagaduseks, tema tundmise kaudu,
kes meid on kutsunud omaenese kirkuse ja väärikusega."
Nii palju, kui oleme seda uurinud, oleme jõudnud järeldusele,
et Jumalariik tähendab asju, mida Jeesus esindab.
Kui Ta tuleb meie ellu, siis me ei saa ainult Teda,
aga ka kõik selle, mida Ta oskab, milline Ta on, mida Ta mõtleb,
mida Ta suudab ja kõik Jumala asjad.
Me saame ühenduse Isaga ja võime olla Tema lähedal.
Me saame Jumala lasteks ja pääseme kõige pühamasse paika.
Me leiame pelgupaiga ja haljendavad aasad.
Me leiame eneses värskendavad veed.
Me leiame õiguse, rahu, rõõmu, jõu ja armastuse.
Kõik need Jeesuse asjad.
Kõik need asjad, mida Tema toob enesega tulles.
See ongi Jumalariigi mõjusfäär - kõik see, mida Ta toob tulles kaasa.
See kuulub nüüd meile ja selle me olemegi pärinud.
Jeesuses Kristuses juba praegu.
Ta on juba kinkinud meile kõik, mis on vajalik eluks ja vagaduseks.
2. Korintlastele 1:20:
"Sest Jumala tõotused, millised iganes need olid,
on Kristuses jah”.
Seepärast tulgu ka meie suust tema läbi aamen” Jumalale kiituseks."
Kõik see, mis Jumal ise on, aga ka kõik Tema tõotused,
kuuluvad meile ja on osa Jumalariigist.
Täna tahame sind julgustada selles, et Jumalariik on sisemiselt meie sees
nagu Jeesus seda ütles.
Kui Sa pole kunagi võtnud Jeesust vastu oma ellu,
siis täna tahame sind julgustada:
võta Jeesus oma ellu vastu ja sa võid kogeda uuestisündi.
Sa saad kontakti taevase Isaga
ja sa ei pea enam kunagi olema üksinda.
Sa pärid terve kuningriigi.
Jeesus ütles, et Jumalariik ei ole söömine ja joomine.
See ei ole midagi füüsilist.
See on hoopis õigus, rahu ja rõõm Pühas Vaimus.
Kõik need asjad kuuluvad sulle.
See on sinu pärandus, mis kuulub ka sulle,
sest Jeesus suri iga inimese eest.
Ka sinu eest.
Võta see vastu ja tea, et Issand on alati koos sinuga.
Aamen.
Palvetame koos sinuga
Aitäh Taevaisa, et tohime täna palvetada.
Aitäh Issand, et Sa oled meie Isa
ja igaüks meist Sinu armsad lapsed.
Sul on plaan meie kõikide jaoks.
Sa tundsid meid kõiki juba enne, kui me üldse olemas olime.
Me olime juba Sinu südames.
Nii tahame paluda täna,
et igaüks saaks ilmutuse ja mõistmise Sinu armastuse kohta.
Et igaüks saaks kogeda seda ligiolu ja leida oma kutsumuse ning elumõtte.
Aitäh Issand, et igaüks meist on loodud põhjusega ja armastusega.
Aitäh, et võime seda uskuda, selle vastu võtta
ja elada selle tõelisuseks Jeesuse nimel.
Issand, me rõõmustame Sinu palge ees
ja me lihtsalt rõõmustame selle üle,
et oleme saanud teada, et Sina oled meie Isa
ja meie oleme nüüd Sinu lapsed.
Issand, me kiidame ja me südamed on nii täis tänu
nende imeliste sõnade pärast, et Sa oled andnud meile kuningriigi.
Et me oleme Sinu pärijad. Halleluuja!
Selle üle, et Sa oled juba valmistanud meile selle tee ja plaani.
Et meid on eraldatud elama koos Sinuga.
Et Sa oled juba kinkinud meile kõik, mida eluks ja jumalakartuseks on vaja.
Issand, me palume, et Sa aitaks meid ja avaks me südamesilmad
nägema kõike imelist, mida sa oled meile valmistanud.
Aita meil astuda selle sisse ja aita meil võtta see endale.
Aita meil rõõmustada selle üle ja vaadata otse sellele.
Issand ütleb: "Ärge vaadake nähtavat, vaid vaadake nähtamatu peale."
Tõstame oma pilgu jälle Jeesuse peale
ja käime sellele nähtamatule toetudes.
Heebrea kirjas on kirjutatud:
"Aga usk on kindel usaldus selle vastu, mida oodatakse,
ja veendumus selles, mida ei nähta."
Tõsta oma pilk katsumuste, raskuste ja nende maiste asjade pealt
usu rööpaisse, usu tasandile, Jeesuse peale
ning läheme julgelt ja otse Kuningriigi teed mööda.
Seal on kõik kogu aeg võimalik
ja me saame kuulutada Jumala Sõna asju.
Me saame kuulutada neid oma ellu ja võime minna nende järgi.
Me võime käia Jeesuse järel ja asjad hakkavad juhtuma.
Ma kuulutan Jeesuse nimel ka sinu ellu:
Halleluuja! Asjad, mida oled palunud -
aitäh Issand imede eest, mis toimuvad iga vaataja elus!
Jeesuse nimel, tänu Issand!
Just see on oluline, et Jumalariik toimib usu kaudu.
Me peame sirutuma Jumala Sõna, mitte olukordade järele.
Aitäh Issand, et Sa julgustad kõiki,
sest Sinu Sõna on vägev muutma kõiki olukordi.
Aamen.
Mu süda on nii täis seda, et me tõstaksime oma pilgu Kristusele.
Pilk Jumalariigi asjade tasandile ja kohe hakkavad asjad muutuma.
Lõug üles ja pilk Kristusele!
Aamen.
Tahan siinkohal tänada kõiki vaatajaid
tagasiside eest, mida oleme saanud.
Mitmed on saatnud teateid, et me saated on julgustavad.
See tuleb lihtsalt sellest, et Jumala Sõna julgustabki alati.
Jumala Vaim tõstab alati üles.
Ja kui Ta tõstab ja julgustab meid,
saame meie tõsta ja julgustada kõiki teidki.
See on tore!
Tema on meie julgustaja.
Kui soovid meie töö kohta rohkem teada saada,
külasta ekraanil nähtavat kodulehekülge.
Sealt saab infot meie imelise lasteaia ja kooli kohta.
Sealt saab tellida ka seda infolehte, mis ilmub paar korda aastas.
Uus ilmus just enne jõule.
Sealt saab tellida ka neid raamatuid, mis avavad mõistmist Jumalariigist.
Selle raamatusarja nimi on "Kuningriigi saladused".
Jumalariik toimib imelisel viisil ka sinu elus.
Uuri selle kohta ja õpi tundma Jumalat ja Tema riiki.
Aamen.
On imetore toetada tööd,
mis kuulutab julgelt ja kompromissideta evangeeliumi.
Löö sinagi kaasa!
Helista 900 1770 (kõne hind 10 eurot)
või te pangaülekanne, leides me andmed peagi ekraanilt.
Toeta TV7 tööd,
sest täna kui eales varem vajatakse rõõmusõnumit Jeesusest.
Aamen.
Tõlge: Meeli ja Marko Martin
Annetustelefon: 900 1770 (hind 10 ) Saaja: Taevas TV7 Swedbank EE052200221048388411 SEB pank EE441010220109461019 LHV pank EE747700771004169153